Paġna L-attivitajiet kummerċjali tal-impriżi kkonċernati huma: DB hija kumpanija tas-servizzi finanzjarji bbażata fid-Danimarka u kkwotata fil-Borża ta' Copenhagen. Il-kumpanija hija attiva mad-dinja kollha fis-servizzi bankarji lill-konsumatur u bl-ingrossa, fl-iskemi tal-pensjoni, fl-assigurazzjoni, fil-finanzjament tal-ipoteki, fil-ġestjoni tal-assi, fis-senserija, u fil-proprjetà immobbli u fis-servizzi tal-kiri. APMM hija grupp internazzjonali b'attivitajiet fil-ġarr tal-containers bil-baħar u servizzi ta' terminals, operazzjonijiet ta' rmonk fil-portijiet, loġistika u enerġija (esplojtazzjoni taż-żejt u l-gass), attiva mad-dinja kollha. Gatetu fin-tech start-up li se toffri softwer għal pjattaformi B2B online biex ikunu faċilitati l-pagamenti u servizzi finanzjarji oħra f'livell dinji. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8512 — A.P. Moller Mærsk/Danske Bank/Gatetu, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bi-referenza M.8568 — Total/Atos/InTouch Corp/InTouch SAS, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8579 — HgCapital/Visma, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8577 — Norsk Hydro/Sapa, fl-indirizz li ġej: Interess leġittimu: L-assoċazzjoni ta' protezzjoni applikanta hija grupp ta' produtturi tal-prodott inkwistjoni. Schutzgemeinschaft Schleswig-Holsteinischer Schinkenhersteller e.V. ressqet ukoll l-applikazzjoni oriġinali għall-protezzjoni u għalhekk għandha interess leġittimu f'din l-applikazzjoni għal emenda. Il-Ġermanja Deskrizzjoni tal-prodott Prova tal-oriġini Metodu ta' produzzjoni Rabta maż-żona ġeografika Oħrajn [għandhom jiġu speċifikati] Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha dokument uniku (jew l-ekwivalenti) ma ġiex ippubblikat Emenda għall-ispeċifikazzjoni tal-prodott ta' STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012 Deskrizzjoni: Ġustifikazzjoni: Ir-raġuni għall-bidla hija li l-materjal tal-affumikar li jinxtara, u l-purità tal-injam tal-fagu mill-postijiet fejn jisserraw l-injam il-kbir u l-fornituri tal-injam ma jistgħux jiġu garantiti. Dan jista' jinkludi l-injam tal-alnu u tal-ġewż ("hedge wood"). Għalhekk il-kliem "b'mod predominanti" jirrifletti r-realtà tas-sitwazzjoni. L-użu minimu ta' 75 % tal-injam tal-fagu għall-proċess tal-affumikar, jiżgura t-togħma tipika tal-Holsteiner Katenschinken li tiddependi fuq l-affumikar tiegħu fuq l-injam tal-fagu. Metodu ta' produzzjoni: Ġustifikazzjoni: Ara r-raġunijiet taħt (b) Deskrizzjoni Rabta maż-żona ġeografika Speċifiċità tal-prodott: Ġustifikazzjoni: Ara r-raġunijiet taħt (b) Deskrizzjoni (Din tapplika biss fil-każ imsemmi fil-ħames subparagrafu tal-Artikolu 6(2) tar-Regolament ta' Delega tal-Kummissjoni (UE) Nru 664/2014): Referenza għall-pubblikazzjoni tal-ispeċifikazzjoni tal-prodott emendat https://register.dpma.de/DPMAregister/geo/detail.pdfdownload/41497 Il-Ġermanja Klassi 1.2. Prodotti tal-laħam (imsajra, immellħa, affumikati, eċċ.) Il-perżut jinqata' f'dawriet tondi (Hamburger Rundschnitt), jitmellaħ bl-idejn u jingħadda minn proċess ta' affumikar bil-mod fil-kesħa b'mod predominati bil-fagu. Il-proċess kollu tal-produzzjoni, minn meta jasal il-laħam sa ma l-perżut jimmatura kollu, isir fiż-żona ġeografika kkonċernata u jieħu mill-inqas erba' xhur. Wara li jintemm il-proċess tal-maturazzjoni, il-perżut ikun ta' lewn aħmar skur u jkollu xi ftit strixxi ta' grass fih. Huwa jkollu togħma tajba u riħa tfuħ ta' duħħan naturali, l-iktar tal-fagu. It-togħma tax-xaħam tfakkrek kemm kemm fil-ġewż. Il-prieżet lesti jiżnu minn madwar 7,5 kilogrammi sa 19-il kilogramm, skont ir-razza tal-ħanżir li tintuża. Il-kontenut massimu tal-ilma huwa ta' 68 %. L-ingredjenti bażiċi huma: il-perżut, l-affumikar, il-melħ, is-salnitru, il-melħ tan-nitritu għat-tmelliħ u l-ħwawar. Barra minn hekk, għall-proċess tal-affumikar bil-mod fil-kesħa jintuża b'mod predominanti l-fagu (ta' mill-anqas 75 %). Il-Holsteiner Katenschinken jinbiegħ sħiħ bħala biċċa waħda, jew inkella jinqata' biċċiet, skont xi jkun irid ix-xerrej. Il-qatgħat tal-perżut (il-falda l-irqiqa, it-tarf, il-falda l-ħoxna u l-qatgħat dawra dawra) jitqiegħdu f'pakketti li minnhom titneħħa l-arja kollha u mbagħad jinbiegħu wara li jimmaturaw. Għall-produzzjoni tal-Holsteiner Katenschinken jintużaw il-koxox tal-majjali ta' kwalunkwe oriġini. Il-proċess kollu tal-produzzjoni, minn meta tasal il-materja prima sa ma l-perżut jimmatura kollu, irid isir fiż-żona ġeografika ddefinita. Il-prodott (bħala biċċa sħiħa, maqtugħ biċċiet jew maqtugħ dawra dawra) irid ikollu t-tikketta Holsteiner Katenschinken tidher fuq il-pakkett. L-iSchutzgemeinschaft Schleswig-Holsteinischer Schinkenhersteller e.V. tippermetti lill-membri tagħha jużaw emblema li tista' tintwera fuq l-imballaġġ taż-zalzett sħiħ, tal-qatgħat jew tal-biċċiet ta' "Holsteiner Katenschinken". L-impriżi li mhumiex membri tal-Assoċjazzjoni wkoll jistgħu jipproduċu u jqiegħdu fis-suq il-Holsteiner Katenschinken, dejjem jekk jissodisfaw il-kundizzjonijiet mogħtija fl-ispeċifikazzjoni. Iż-żona ġeografika hija magħmula mill-istat federali kollu ta' Schleswig-Holstein. Hemm tradizzjoni twila marbuta mal-Holsteiner Katenschinken fir-reġjun ta' Schleswig-Holstein. Fil-fatt, dan il-perżut jifforma parti stabbilita sew mill-kultura ta' dan ir-reġjun. L-iżvilupp storiku tal-Holsteiner Katenschinken jidher mill-interazzjoni ta' diversi fatturi. F'Schleswig-Holstein, dawn il-fatturi jikkaratterizzaw il-proċess speċjali tal-produzzjoni tal-Holsteiner Katenschinken u l-kwalità għolja tiegħu li tiġi minn dan il-proċess: Il-kundizzjonijiet klimatiċi tar-reġjun ta' Schleswig-Holstein wasslu biex fih kibru foresti li fil-biċċa l-kbira tagħhom huma magħmulin mis-siġar tal-ballut u tal-fagu. Il-frott tagħhom, jiġifieri l-ġandar u l-ġewż tal-fagu, kienu jintużaw bħala għalf biex il-ħnieżer jismnu. Qabel, it-tismin tal-ħnieżer u l-forestrija kienu elementi ewlenin tal-agrikoltura fir-reġjun. Il-fagu ma kienx jintuża biss fil-bini tad-djar; iżda, minħabba li jinħaraq bil-mod, kien jintuża wkoll bħala ħatab għall-ħġejjeġ fid-djar. Grazzi għall-abbundanza ta' njam u n-natura tal-ekonomija tagħha, evolva tip patikolari ta' djar f'Schleswig-Holstein. Dawn id-djar kienu magħrufa bħala "Hallenhaus" u ma kellhomx ċumnija. Il-perżut u prodotti oħra bbażati fuq il-laħam kienu jiġu affumikati bid-duħħan tal-ħġejjeġ. Dak iż-żmien dan kien wieħed mill-ftit metodi ta' konservazzjoni li kienu jeżistu. Sa miż-żmien meta l-ewwel nies bdew jgħixu fir-reġjun sal-Medju Evu u sa żmien l-era industrijali, din it-tip ta' dar baqgħet l-iktar waħda użata fir-reġjun ta' Schleswig-Holstein, u l-waħda bl-ikbar firxa territorjali fih. Il-Hallenhaus, li kienet il-mudell għall-kmamar tal-affumikar ("Räucherkaten"), hija marbuta bis-sħiħ mat-tradizzjoni u mal-iżvilupp tal-proċess tal-affumikar fil-kesħa tal-Holsteiner Katenschinken u l-konsumaturi wkoll jorbtuha b'mod pożittiv ma' din l-ispeċjalità. Minħabba l-livell għoli tal-umdità li jkun hemm il-ħin kollu fir-reġjun ta' Schleswig-Holstein, it-tnixxif tal-perżut bl-arja mhux — u qatt ma kien — possibbli fih, minħabba li l-moffa tifforma malajr. Minħabba f'hekk, ġie żviluppat dan it-tip ta' affumikar speċjali għall-Holsteiner Katenschinken. It-tmelliħ, li huwa l-istadju ta' qabel l-affumikar, seta' jsir biss minħabba li, minn kmieni, f'dan ir-reġjun kellhom il-melħ. Dan kien jinkiseb mill-ilma baħar jew billi kienu jaħarqu l-pjanti li kellhom livell għoli ta' mluħa. Id-domanda dejjem tikber għall-melħ setgħet tiġi ssodisfata billi kienu jintużaw ir-rotot tan-negozju msejħin "Ochsenweg" u "Salzstrasse". Meta bdiet l-era industrijali f'nofs is-seklu 19 u kien hemm domanda dejjem ikbar għal-laħam, l-affumikar tal-perżut fir-reġjun ta' Schleswig-Holstein ma baqax isir biss biex jinqdew il-ħtiġijiet tal-familji fir-reġjun, iżda beda jsir fuq skala industrijali. Il-proċess tradizzjonali tal-affumikar fir-reġjun ta' Schleswig-Holstein għandu l-għeruq tiegħu fid-drawwiet tar-reġjun. Tradizzjonalment, il-qtil tal-ħnieżer u l-affumikar tal-prieżet kienu xogħlijiet li kienu jsiru fil-perjodi ta' kesħa ta' matul is-sena. Il-perżut nej użat biex jiġi prodott il-Holsteiner Katenschinken jitmellaħ biss bl-idejn. Dan huwa proċess tat-tmelliħ niexef. Il-perżut jitħalla jimmatura minn tlieta sa tmien ġimgħat fil-kmamar tat-tmelliħ f'temperatura baxxa u kostanti u matul dan il-perjodu jerġa' jitmellaħ kull ġimgħa bl-idejn. It-taħlita tat-tmelliħ tiddaħħal fil-perżut fuq l-imwejjed tat-tmelliħ fil-kmamar tat-tmelliħ u mbagħad il-perżut jitqiegħed fi skutelli tat-tmelliħ jew fuq l-ixkafef sabiex jimmatura. Matul il-perjodu tat-tmelliħ, il-melħ u l-ħwawar jidħlu minn fuq barra tal-perżut għal ġo fih. Wara t-tmelliħ, il-perżut jintmaxat jew jissaffa u jitħalla għal darb'oħra jimmatura f'post għall-kesħa b'temperatura kkontrollata. Il-perżut jimmatura matul dan il-proċess. Qabel ma l-perżut jiddendel fil-kamra tal-affumikar, jitħalla jinxef fil-wiċċ. Il-proċess tal-affumikar jista' jieħu diversi ġimgħat. Huwa jsir kemm fil-kmamar tal-affumikar tradizzjonali, kif ukoll fil-kmamar tal-affumikar moderni. It-togħma tipika tal-perżut tat-tip Holsteiner Katenschinken ġejja mill-użu tradizzjonali tal-injam tal-fagu bħala ħatab. Dan l-injam jinħaraq bil-mod fil-forma ta' bċejjeċ minn zkuk imqattgħin jew laqx, u jibqa' jnemnem u jdaħħan bil-mod għal ħin twil. Wara li jintemm il-proċess tal-maturazzjoni, il-wiċċ tal-qatgħa tal-perżut ikun ta' lewn aħmar skur u jkollu xi ftit strixxi ta' grass fih. Huwa jkollu togħma tajba u riħa tfuħ ta' duħħan naturali. It-togħma tax-xaħam tfakkrek kemm kemm fil-ġewż. Il-fatturi speċjali tar-reġjun ta' Schlewsig-Holstein imsemmija hawn fuq – il-kundizzjonijiet klimatiċi, it-tip ta' dar speċjali bil-ħġejjeġ, id-disponibbiltà tal-materja prima meħtieġa u l-iżvilupp ekonomiku – għenu t-tradizzjoni twila tal-produzzjoni tal-Holsteiner Katenschinken bil-proċess speċjali ta' affumikar fil-kesħa bid-duħħan tal-fagu u wasslu biex dan il-prodott ikollu tifsira speċjali fil-kultura ta' dan ir-reġjun. B'hekk, il-Holsteiner Katenschinken sar speċjalità tipika ta' dan ir-reġjun, b'reputazzjoni msejsa l-aktar fuq ir-rabta tiegħu mill-qrib maż-żona minn fejn joriġina. Il-Holsteiner Katenschinken huwa speċjalità tipika ta' dan ir-reġjun li għandu tradizzjoni twila u li huwa magħruf sewwa, anke lil hinn mill-fruntieri tar-reġjun. Barra minn hekk, huwa għandu reputazzjoni tajba, l-aktar fir-reġjun stess. Dan il-perżut ilu jgawdi fama tajba għal mijiet ta' snin. L-eqdem dokument bil-miktub li fih jissemma huwa dokument tal-1608 li jitkellem dwar il-konsenja ta' perżut mir-reġjun lir-re Daniż Kristinu IV, li dak iż-żmien kien imexxi r-reġjun. Fid-dizzjunarju universali ta' Zedler tal-1742, imsejjaħ "Universallexikon", diġà kienu ssemmew b'mod speċjali l-kwalità u l-valur għoli tas-suq tal-perżut u tal-bejken mir-reġjun meta mqabblin ma' dawk tal-prodotti affumikati mir-reġjuni ta' Westfalen u Pommern u mid-Danimarka. Fi żmien il-vjaġġi lejn l-Indji tal-Punent fis-seklu 18, il-perżut u l-bejken mir-reġjun kienu fost il-prodotti tal-esportazzjoni l-iktar imfittxija u kienu jingħataw bi skambju għaz-zokkor u r-rum fil-gżejjer tal-Karibew. Fir-ristoranti lokali, il-Holsteiner Katenschinken minn dejjem kien offrut bħala speċjalità reġjonali b'togħma partikolarment tajba. Dan il-perżut ilu għexieren tas-snin jiġi offrut matul is-sena kollha kważi f'kull menu ta' kull ristorant u lukanda li joffru speċjalitajiet reġjonali, u għan-nies tal-post, huwa l-prodott l-iktar mitlub li jittiekel tradizzjonalment mal-ispraġ prodott fir-reġjun. Fir-riklami għat-turisti u fir-rapporti ta' ħafna mezzi tax-xandir, Holsteiner Katenschinken ukoll jintwera bħala speċjalità mfittxija ferm. Li wieħed iżur kamra tal-affumikar li fiha jiġi prodott il-perżut affumikat hija ħaġa stabbilita fil-programmi tat-turisti li jiġu waqt mawriet bil-kowċ u ta' ħafna turisti li jkunu fil-post għal ġurnata waħda biss. Il-ħafna festi tal-perżut marbutin ma' xi staġun partikulari jgħinu biex tikber il-fama tal-Holsteiner Katenschinken. Barra minn hekk, ir-reġjun ta' Schleswig-Holstein ilu għexieren ta' snin jippreżenta l-Holsteiner Katenschinken bħala wieħed mill-ispeċjalitajiet inkredibbli u tipiċi tar-reġjun fil-fiera tal-agrikoltura u tal-konsumaturi msejħa "Il-ġimgħa internazzjonali tal-ħxejjex" li ssir f'Berlin. (l-Artikolu 6(1), it-tieni subparagrafu, ta' dan ir-Regolament) L-ispeċifikazzjoni sħiħa hija ppubblikata fi: Dan il-Kunsill Regolatorju ġie rikonoxxut permezz tal-Ordni tal-14 ta' April 1993, tal-Ministeru tal-Agrikoltura, is-Sajd u l-Ikel, biex jirretifika r-Regolament dwar id-Denominazzjoni tal-Oriġini "Queso de la Serena" u l-Kunsill Regolatorju tiegħu (BOE nru. 100, tas-27.4.1993), u huwa l-istess grupp li oriġinarjament ippreżenta l-applikazzjoni għar-reġistrar tal-isem li għalih tirreferi l-ispeċifikazzjoni, għall-fini tal-Artikolu 6(2) tar-Regolament ta' Delega tal-Kummissjoni (UE) Nru 664/2014. Il-Liġi 4/2010 tat-28 ta' April dwar il-Kunsilli Regolatorji għad-Denominazzjonijiet ta' Oriġini u l-Indikazzjonijiet Ġeografiċi ta' Kwalità Agroalimentaria tal-Extremadura, bħalissa tiddefinixxi lill-kunsilli regolatorji bħala l-Awtoritajiet ta' Ġestjoni tad-DOP/IĠP, b'personalità ġuridika proprja, kif ukoll b'awtonomija finanzjarja u setgħa sħiħa biex jieħdu azzjoni biex jintlaħqu l-objettivi tagħhom. Huma joperaw fuq prinċipji demokratiċi u jirrappreżentaw l-interessi ekonomiċi u settorjali integrati involuti fid-DOP/IĠP, b'mod speċjali l-interessi tal-minoranzi, billi dawn għandhom jirrappreżentaw l-interessi varji kollha involuti b'mod ugwali, filwaqt li jżommu l-prinċipju bażiku tagħhom li joperaw mingħajr skop ta' qligħ. Skont l-Artikolu 16(2)(g) tal-Liġi msemmija 4/2010, il-funzjonijiet tagħhom jinkludu "il-proposti ta' emendi fl-ispeċifikazzjoni ta' prodott u l-parteċipazzjoni fil-proċedimenti istitwiti għal dak l-iskop". L-applikazzjoni għal emenda minuri fl-Ispeċifikazzjoni ġiet miftiehma mill-Kunsill Regolatorju tad-Denominazzjoni tal-Oriġini Protetta "Queso de la Serena" fi ħdan il-funzjonijiet tiegħu, li għaldaqstant huwa fl-interess totalment leġittimu tiegħu. Deskrizzjoni tal-prodott Prova tal-oriġini Metodu ta' produzzjoni Oħrajn: L-istruttura tal-kontroll u tar-rekwiżiti legali nazzjonali Emenda fl-ispeċifiċità tal-prodott ta' DOP jew IĠP irreġistrata li għandha tiġi kwalifikata bħala minuri skont it-tielet paragrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat. Emenda fl-ispeċifiċità tal-prodott ta' DOP jew IĠP rreġistrata li għandha tiġi kwalifikata bħala minuri skont it-tielet paragrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat. Emenda fl-ispeċifiċità tal-prodott ta' DOP jew IĠP irreġistrata li tikkwalifika bħala minuri skont it-tielet paragrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda dokument uniku (jew ekwivalenti). Emenda fl-ispeċifiċità tal-prodott ta' STG rreġistrata li għandha tiġi kwalifikata bħala minuri skont ir-raba' paragrafu tal-Artikolu 53(2) tar-Regolament (UE) Nru 1151/2012. Il-paragrafu li ġej fit-taqsima "B (Deskrizzjoni tal-prodott)" tal-ispeċifikazzjoni, b'rabta mal-"karatteristiċi fiżiċi tal-ġobon wara l-maturazzjoni": Il-kliem "Dijametru: bejn 18 u 24 cm" jinbidel b'dan li ġej: "Dijametru: bejn 10 u 24 cm". L-emenda proposta ma taffettwa bl-ebda mod il-karatteristiċi tal-ħalib jew il-karatteristiċi tal-annimali li jipproduċu l-ħalib. Fir-rigward tal-prodott innifsu, lanqas ma tbiddel il-karatteristiċi fiżiko-kimiċi (li jibqgħu l-istess, bl-istess limiti bħal dawk fl-ispeċifikazzjoni oriġinali), u f'dak li għandu x'jaqsam mal-karatteristiċi fiżiċi tal-ġobon, il-"forma", l-"għoli", il-"piż", il-"qoxra", il-"qalba" u l-"aroma u togħma" jibqgħu eżattament l-istess ukoll. L-unika bidla proposta hija fil-limitu inferjuri tal-firxa tad-dijametru. Għandu jittieħed kont tal-fatt li, meta tfasslet l-ispeċifikazzjoni oriġinali (aktar minn għoxrin sena ilu), il-ġobniet b'piż li jidħol fil-limitu inferjuri tal-firxa permessa fl-ispeċifikazzjoni (750–2 000 g), kienu rari. B'riżultat ta' dan, f'dak iż-żmien, kien hemm ftit għarfien tekniku dwar id-dijametri li l-iżgħar ġobniet jista' jkollhom, u dan seħħ flimkien mal-fatt li, f'sistema ta' produzzjoni tradizzjonali bħal din, huwa diffiċli li wieħed ikun preċiż dwar ċerti qisien. Fi kwalunkwe każ, b'differenza mill-piż tal-ġobna, id-dijametru mhuwiex kritiku meta wieħed jiddefinixxi l-qies tal-prodott. F'dan ir-rigward, fil-fajl tal-applikazzjoni oriġinali għall-"Queso de la Serena", kemm fis-Sommarju kif ukoll fil-Verżjoni Konsolidata, ġie inkluż biss it-test li ġej taħt l-intestatura b'rabta mad-deskrizzjoni tal-prodott: "Ġobon xaħmi sa full-fat, maturat, minn ġobon artab sa semi-staġjonat; f'forma ta' rota bl-uċuħ ċatti u bil-ġenb konvess, qoxra ftit iebsa u qalba ratba għal soda, piż ta' bejn 750 g sa 2 kg". Għaldaqstant, dan ma jbiddilx xi wieħed mill-elementi inklużi fis-Sommarju jew fil-Verżjoni Konsolidata, u fl-aħħar mill-aħħar ma jaffettwax il-karatteristiċi essenzjali tal-prodott. L-emenda, għalhekk, hija konformi mar-rekwiżit stabbilit f'dak li għandu x'jaqsam ma' emendi minuri, skont l-Artikolu 53(2)(a) tar-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel. Wara li ġie kkunsidrat l-Artikolu 7(1)(g) tar-Regolament (UE) Nru 1151/2012, huwa xieraq li tinbidel it-taqsima sħiħa "G (Il-Korp ta' Spezzjoni)" fl-Ispeċifikazzjoni, minħabba l-informazzjoni b'rabta mal-Korp ta' Spezzjoni responsabbli għall-verifika tal-konformità ta' din l-Ispeċifikazzjoni abbażi tal-Artikolu 37(1)(b) tar-Regolament (UE) Nru 1151/2012. Għaldaqstant l-emenda hija sempliċiment l-aġġornament ta' din it-taqsima, billi tindika d-dettalji tal-Korp ta' Ċertifikazzjoni tal-prodott li lilu l-Awtorità Kompetenti ddelegat il-verifika tal-konformità mal-ispeċifikazzjonijiet tal-prodott tad-DOP "Queso de la Serena", skont it-termini stipulati fl-Artikolu 39 tar-Regolament (UE) Nru 1151/2012 u fl-Artikolu 59 u fil-Kapitolu III tat-Titolu III tal-Liġi 6/2015 tal-24 ta' Marzu, dwar l-agrikoltura fl-Extremadura. Bl-emenda proposta, it-Taqsima G tal-ispeċifikazzjoni taqra kif ġej: Barra minn hekk, bħala riżultat tal-applikazzjoni tal-Artikolu 7.1 tar-Regolament (UE) Nru 1151/2012, it-Taqsima "I (Rekwiżiti legali nazzjonali)", ma tagħmilx sens u għaldaqstant tneħħiet għalkollox mill-Ispeċifikazzjoni. Klassi 1.3 Ġobnijiet Il-"Queso de la Sirena" huwa ġobon artab għal parzjalment iebes magħmul mill-ħalib tan-nagħaġ tar-razza merino. Dan huwa ġobon xaħmi jew full-fat; maturat, f'forma ta' rota bl-uċuħ ċatti u għat-tond madwar il-perimetru tal-wiċċ, qoxra ftit iebsa u qalba bejn ratba u soda. Il-ġobna għandha piż li jvarja bejn 750 g u 2 kg, għoli bejn 4 u 8 cm u dijametru ta' bejn 10 u 24 cm. Il-karatteristiċi fiżiċi u kimiċi tal-ġobon: Il-mergħat fiż-żona ġeografika huma limitati f'termini ta' kwantità iżda huma ta' kwalità tajba, li tagħti karatteristiċi speċjali lill-produzzjoni tal-ħalib. F'ċertu żmien tas-sena, in-nagħaġ jinħarġu mir-razzett biex jieklu mill-qasbija taċ-ċereali u kultant mill-fdalijiet tat-tkabbir tal-uċuħ ta' raba' saqwi. Jekk ikun meħtieġ li jingħata l-ikel, dan isir kif stipulat fir-regoli ta' applikazzjoni, inklużi r-regoli speċifiċi għall-prodotti b'denominazzjoni tal-oriġini protetta dwar is-sorsi tal-għalf u tal-materja prima. Il-ħalib użat fil-produzzjoni tal-"Queso de la Serena" ġej minn merħliet ta' nagħaġ tar-razza merino li jinsabu fiż-żona ta' produzzjoni. Il-ħalib huwa l-prodott naturali sħiħ miksub minn nagħaġ b'saħħithom, nadif u ħieles mill-impuritajiet, mingħajr kolostri, prodotti medikati għall-preservazzjoni, li jistgħu jkollhom impatt negattiv fuq l-ipproċessar, il-maturazzjoni jew il-konservazzjoni tal-ġobon, jew fuq il-kundizzjonijiet sanitarji u tal-iġjene tiegħu. Il-karatteristiċi analitiċi tal-ħalib huma kif ġej: L-istadji tal-produzzjoni li għandhom iseħħu fiż-żona ġeografika ddefinita fil-punt 4 huma dawn li ġejjin: Il-produzzjoni tal-ħalib, bil-karatteristiċi u bil-kundizzjonijiet stabbiliti fil-paragrafu 3.3, inkluż il-ħlib, it-tkessiħ, il-ħżin, il-ġbir u t-trasport tal-ħalib. It-tikketti kummerċjali, dawk li jappartjenu lil kull ditta kummerċjali rreġistrata, għandhom ikunu approvati mill-Kunsill Regolatorju tad-DOP. Fuqhom, b'mod obbligatorju, għandu jidher il-kliem: Denominazzjoni tal-Oriġini Protetta "Queso de la Serena". Il-prodott maħsub għall-konsum għandu jkollu tikketta oħra nnumerata u maħruġa mill-Kunsill Regolatorju tad-DOP, li titwaħħal mal-ġobna fil-post fejn saret b'tali mod li ma tkunx tista' terġa' tintuża. Xi referenzi biblijografiċi fejn issir referenza għall-"Queso de la Serena": Fl-Ordinanza tas-seklu XVI u XVII ta' Cabeza del Buey, hemm referenza għad-dieċma tal-ġobon u għall-ewwel frott li kienu jingħataw lill-Knisja Parrokjali, billi l-bidwi kien obbligat jagħti lill-kappillan tal-parroċċa l-ġobon kollu magħmul mill-ewwel lott ta' ħalib maħlub għall-produzzjoni tal-ġobon. Fil-provinċja ta' Badajoz, jiddominaw l-għoljiet żgħar u xejn weqfin, b'mod li tista' tgħid li l-art hija penipjan. Hija żona ta' mergħat ta' kwalità eċċellenti — b'ħamrija taflija u bil-granit li tokkupa madwar 300 000 ha — li fiha jirgħu n-nagħġa tar-razza merino; fil-fatt, dawn il-mergħat tal-ħaxix huma s-sors ewlieni ta' enerġija għall-ekosistema ta' din il-comarca u fihom wieħed isib varjetà ta' flora (ara l-paragrafu dwar il-flora). L-altitudni medja hija ta' 430 metru. L-istruttura ġeoloġika tal-provinċja Badajoz tikkorrispondi għal penipjan paleożoiku b'xi strati ta' depożiti li ġew wara u bosta traċċi eruttivi. Il-ħamrija, li mhix fonda ħafna u ftit permeabbli, hija kambrika, silurjana u granitika, u spiss b'xi blat fil-wiċċ. Il-pendil mhux wieqaf, it-topografija hi xi ftit immewġa u l-orjentazzjoni tħares lejn in-Nofsinhar. B'mod ġenerali il-ħamrija hija taflija u granitika, aċiduża b'pH ta' 5 sa 5,5 u b'livelli baxxi ta' fosfru. Ma tantx hemm siġar, f'xi partijiet m'hemmx siġra waħda, u dan jagħti d-dehra ta' reġjun deforestat. Il-comarca ta' La Serena tgawdi minn klima Mediterranja b'influwenza Atlantika, bi sjuf sħan u xotti, u xtiewi moderati u bix-xita. F'din iż-żona, ix-xtiewi huma ġeneralment favorevoli għalkemm hemm perjodu ta' ġlata, li jibda mill-1 ta' Novembru u jintemm fl-10 ta' Marzu. Is-sjuf huma sħan u xotti, u t-tendenza ġenerali ta' din iż-żona hija l-aridità. Il-medja annwali tax-xita hija 498 mm. Ix-xmajjar Guadiana Menor u Zújar jgħaddu mill-comarca ta' La Serena. Fost l-ispeċi botaniċi taż-żona nsibu: Ir-razza merino hija partikolari għar-reżistenza tagħha u għall-kapaċità li tadattata għall-klima ħarxa u l-ambjent sever. Il-karatteristika ewlenija tagħha hija l-produzzjoni tas-suf, iżda minkejja dan hija tajba wkoll għall-produzzjoni tal-laħam u tal-prodotti tal-ħalib, li fl-aħħar mill-aħħar meta wieħed iqis l-ambjent diffiċli fejn jgħixu dawn in-nagħaġ, twassal għal redditu pjottost aċċettabbli, għaliex kapaċi tipproduċi ftit ħalib iżda b'livell għoli ta' proteini u xaħam. In-nagħġa hija ċkejkna b'piż bejn 40 u 45 kg, waqt li l-muntun jiżen bejn 55 u 65 kg; is-saqajn twal huma adattati għall-vjaġġi twal biex ifittxu l-ikel (għalkemm illum l-annimali joħorġu mir-razzett biss f'ċertu żmien tas-sena, waqt li fil-passat kienu jemigraw annwalment). Din ir-razza għandha rata ta' fekondità ta' 85 % u ta' fertilità ta' 80 %, u normalment in-nagħġa twelled darba fis-sena għalkemm hemm it-tendenza li jkollha tliet darbiet f'sentejn. Dawn iż-żewġ kundizzjonijiet, it-temperatura moderata u l-użu ta' tames b'livell baxx ta' kapaċità koagulanti, jirriżultaw f'ħinijiet itwal ta' koagulazzjoni u f'baqta pjuttost ratba; konsegwentament, il-livell għoli ta' attività proteolitika jirriżulta f'ġobon b'sawra inqas konsistenti. Għoxrin jum wara li l-ġobna tingħata l-forma, ħafna drabi jseħħ il-fenomenu msejjaħ "atortado", fejn il-qalba tal-ġobna ssir aktar fluwida u wieħed irid joqgħod attent kif jimmanipulaha biex jevita li l-qoxra tinkiser u joħroġ l-intern tagħha. Minn naħa waħda, il-mergħat tal-comarca La Serena jifirxu għal madwar 300 000 ettaru ta' art kważi totalment mingħajr siġar u jikbru mingħajr ebda kompetizzjoni ta' pjanti. Dan ifisser li l-mergħat jieħdu n-nutrijenti kollha mill-ħamrija u, għaldaqstant, jiżviluppaw b'livell għoli nutrittiv, l-ideali għall-għalf tal-bhejjem. Barra minn hekk, in-nagħaġ tar-razza merino, bħala dik l-aktar adattata għall-kundizzjonijiet klimatiċi u orografiċi estremi ta' La Serena, jipproduċu ftit ħalib iżda b'livell għoli ta' proteini u xaħam. Dan il-kombinament sekulari u insostitwibbli jagħmel il-ħalib tan-nagħaġ tar-razza merino, li jirgħa fil-mergħat ta' La Serena, ideali għall-produzzjoni tal-"Queso de la Serena" u jagħtih il-karatteristiċi tant speċjali u ġenwini tiegħu. (it-tieni paragrafu tal-Artikolu 6(1) ta' dan ir-Regolament)
Extracted from C_247_2017.html